สลดใจ ตร.บุกรวบ พ่อเดนนรก ข่มขืนลูกวัย 8 เดือน ขายรูปให้เว็บโป๊ 
(ภาพจากยูทูบ),ชาวยูเครนสะเทือนใจอดีตทหารหนุ่มวัย 27 ปี ก่อเหตุข่มขืนลูกน้อย เพศหญิง วัย 8 เดือน หนำซ้ำยังนำรูปกระทำอนาจารไปขายต่อให้เว็บไซต์ลามกในต่างแดน สุดท้ายไม่รอด โดนตร.ยกกำลังบุกรวบคาบ้าน,เมื่อ 14 ก.ค.61 เว็บไซต์,เดอะ ซัน ,รายงานเหตุการณ์สะเทือนใจ กำลังตำรวจยูเครนบุกจู่โจมรวบอดีตทหารหนุ่มวัย 27 ปี ชาวยูเครนคนหนึ่งคาบ้านพัก ช่วงเช้ามืดวันที่ 13ก.ค.ที่ผ่านมา หลังก่อเหตุสลดใจ ข่มขืนลูกวัยทารกเพียงแค่ 8 เดือน ฉวยโอกาสลงมือก่อเหตุขณะภรรยาไม่อยู่ในบ้าน หรือไม่ก็ออกไปทำสวน จากนั้นชายคนนี้ยังนำรูปถ่ายสุดสลดไปขายต่อให้กับคนทำเว็บไซต์ลามกในต่างแดน เพื่อหวังเงินอีกด้วย,ตามรายงานสำนักงานตำรวจยูเครนระบุว่า ปฏิบัติการจับกุมชายคนดังกล่าวมีขึ้นในช่วงเช้ามืด ขณะที่เขาและภรรยา ตลอดจนคนในครอบครัวยังคงนอนหลับอยู่ โดยผู้เป็นภรรยาของชายคนนี้บอกว่า เธอรู้สึกสะเทือนใจกับสิ่งที่สามีของเธอกระทำกับลูกน้อย และมาทราบเรื่องก็เมื่อตอนตำรวจบุกรวบตัวสามีคาบ้าน,ด้านโฆษกสำนักงานตำรวจในยูเครน ระบุว่า ชายข่มขืนลูกน้อยรายนี้ ซึ่งกำลังเผชิญกับโทษจำคุก 15 ปี ได้ให้การกับตำรวจว่า เขาไม่คิดว่าจะถูกตำรวจจับ เพราะได้ขายรูปให้กับเว็บโป๊ลามกในออสเตรเลีย ขณะที่เจ้าหน้าที่ตำรวจยูเครนยังมีหลักฐานสำคัญมัดตัว เพราะโทรศัพท์มือถือของชายคนดังกล่าวมีแต่รูปสุดสลด หลังจากเจ้าหน้าที่ตำรวจได้ค้นเจอโทรศัพท์มือถือของเขาถูกซ่อนไว้ในห้องนอนลูกน้อย ท่ามกลางของเล่น ส่วนภาพกระทำอนาจารกับลูกน้อยเหล่านี้ได้ถูกเผยแพร่ในเว็บไซต์ลามกในรัสเซียและออสเตรเลีย กระทั่งเจ้าหน้าที่ตำรวจไซเบอร์ของยูเครนตรวจพบจนนำไปสู่การจับกุม.
ชาวยูเครนสะเทือนใจอดีตทหารหนุ่มวัย 27 ปี ข่มขืนลูกน้อย เพศหญิง วัย 8 เดือน หนำซ้ำยังนำรูปกระทำอนาจารไปขายต่อให้เว็บไซต์ลามกในต่างแดน สุดท้ายไม่รอด โดนตร.ยกกำลังบุกรวบคาบ้าน
พ่อข่มขืนลูกทารก,พ่อข่มขืนลูก,พ่อข่มขืนลูกวัยทารก,ยูเครน